**ROMÂNIA**

**JUDEŢUL HUNEDOARA**

**MUNICIPIULUI DEVA**

**DIRECTIA DEVA 2020**

**SERVICIUL CADASTRU, FOND FUNCIAR**

**COMPARTIMENT REGISTRUL AGRICOL**

**RAPORT**

privind analiza stadiului de înscriere a datelor în registrul agricol și stabilirea măsurilor pentru eficientizarea acestei activități

Compartimentul Registrul Agricol, din cadrul Direcției Deva 2020, analizând Referatul de aprobare a domnului Primar Nicolae-Florin Oancea, ce însotește proiectul de hotărâre privind analiza stadiului de înscriere a datelor in registrul agricol si stabilirea măsurilor pentru eficientizarea acestei activități, supunem atenţiei următoarele:

Prin adresa înregistrată sub nr.35066/2020, Institutia Prefectului judetului Hunedoara, solicită analiza stadiului de înscriere a datelor în registrul agricol și stabilirea de măsuri pentru eficientizarea acestei activități.

Înscrierea și actualizarea datelor din registrul agricol se face cu respectarea prevederilor Ordonanței Guvernului nr.28/2008 privind registrul agricol, cu modificările și completările ulterioare și a Normelor tehnice privind modul de completare a registrului agricol în perioada 2020-2024.

Prin H.C.L. nr.417/2019 a fost aprobat modul de întocmire si ținere la zi a Registrului agricol în format electronic, începând cu data de 01.01.2020.

Având în vedere prevederile art.6 alin.2 lit.”e” din Anexa la Ordinul nr.25/2020 pentru aprobarea Normelor privind modul de completare a registrului agricol pentru perioada 2020-2024, potrivit căruia înscrierea în registrul agricol se face prin invitarea la primărie a persoanelor fizice care au obligația să efectueze declarațiile pentru înscrierea datelor în registrul agricol iar această modalitate se stabilește prin hotărâre a autorității deliberative.

Registrul agricol se întocmește în format electronic, pe fiecare componentă a unitații administrativ-teritoriale cu obligația de a se interconecta cu Registrul agricol național (RAN), în vederea raportării unitare către instituțiile interesate a datelor gestionate către acesta.

Conform prevederilor art.7 alin.4 din Anexa la Ordinul nr.25/2020 pentru aprobarea Normelor privind modul de completare a registrului agricol pentru perioada 2020-2024, trimestrial, în şedinţa consiliului local, prin grija primarului, se face analiza stadiului de înscriere a datelor în registrul agricol şi, prin hotărâre, se stabilesc măsuri pentru eficientizarea acestei activităţi ”,

În temeiul art.129 alin.14 , art.139 alin.1 si art.196 alin.1 lit ,, a” din Ordonanța de urgență a Guvernului nr.57/2019 privind Codul administrativ, cu modificările și completarile ulterioare.

Supunem dezbaterii plenului Consiliului local al municipiului Deva, proiectul de hotărâre privind analiza stadiului de înscriere a datelor in registrul agricol și stabilirea măsurilor pentru eficientizarea acestei activități.

**DIRECTOR EXECUTIV,**

**MIRCEA DAVIDESCU**

**Director Executiv al Direcției Juridice Șef Serviciu Juridic,**

**și Administrației Publică Locală, Autoritate Tutelară,**

**OANA MURA ANA BARTHA**

**Șef Serviciu**

**Cadastru, Fond Funciar**

**HORIA JARNEA**

**Intocmit,**

**Adina Turnescu**